Държавен вестник, бр. 4, 2010 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  4
бурната алкохолна ферментация протича във 
ферментатори или винематици; ферментиращата 
мъст се оцежда в резервоари, където протича ти­
хата ферментация;
дестилацията се извършва в дестилационна 
колона с непрекъснато действие;
• начин на съхранение – полученият готов 
дестилат се егализира и съхранява в неръждаеми 
съдове с подходяща изолация или дъбови бъчви;
• метод за обработка – дестилатът се купажира 
с вода за пиене, деминерализирана, и при необ­
ходимост напитката се обработва, стабилизира и 
филтрува; прилагат се разрешени спомагателни 
технологични практики при производство на 
спиртни напитки, определени с приложение № 2 от 
Наредбата за определенията на видовете спиртни 
напитки, видовете суровини и технологични опе­
рации, правилата за производство на спиртните 
напитки, разрешените добавки и условията за 
използването им.
Физико-химични показатели на винената дес­
тилатна спиртната напитка „гроздова ракия“, отго­
варящи на приложение № 1 от Наредбата за опре­
деленията на видовете спиртни напитки, видовете 
суровини и технологични операции, правилата за 
производство на спиртните напитки, разрешените 
добавки и условията за използването им и Регла­
мент № 110/2008 г. на Европейския парламент и 
на Съвета на Европейския съюз.
Протокол № 1 от 16.І.2009 г. на РАДК към 
„Югоизточна тракийска РЛВК“ – гр. Сливен, за 
извършен органолептичен анализ и оценка.
Заповедта може да се обжалва в 14-дневен срок 
по реда на Административнопроцесуалния кодекс.
Министър: Тр. Трайков
13835
РАЗРЕШЕНИЕ № 62
от 17 ноември 2009 г.
за търсене и проучване на метални полезни изко­
паеми – подземни богатства по чл. 2, ал. 1, т. 1 от 
Закона за подземните богатства, в площ „Селски 
връх“, община Макреш и община Белоградчик, 
област Видин
На основание чл. 5, т. 1 и чл. 7, ал. 2, т. 2 във 
връзка с чл. 39, ал. 1, т. 3 и чл. 53, ал. 4 от Закона 
за подземните богатства и протоколно решение на 
Министерския съвет от 28.Х.2009 г. разрешавам:
1. „Елаците – мед“ – АД, с. Мирково, Софийска 
област, вписано в търговския регистър на Агенцията 
по вписванията с ЕИК 122016037, със седалище и 
адрес на управление с. Мирково, Софийска област, 
община Мирково, да извършва за своя сметка дей­
ности по търсене и проучване на метални полезни 
изкопаеми – подземни богатства по чл. 1, ал. 2, т. 1 
от Закона за подземните богатства, в площ „Селски 
връх“, община Макреш и община Белоградчик, 
област Видин.
2. Обект на разрешението е площ „Селски 
връх“ с размер 14,250 кв. км, индивидуализирана 
с граници, определени с координатите на точки с 
номера от 1 до 9 в координатна система „1970 г.“ 
съгласно приложението.
3. Правото по т. 1 се предоставя на „Елаци­
те – мед“ – АД, с. Мирково, Софийска област, за 
срок три години.
4. Разрешението влиза в сила от датата на 
сключване на договора за търсене и проучване.
5. Видовете и обемите на геологопроучвателните 
дейности по цялостния работен проект са задъл­
жителни за изпълнение.
6. Дейностите по търсене и проучване да се 
извършват след влизане в сила на оценка за съвмес­
тимостта на цялостния работен проект с предмета 
и целите на опазване на защитените зони по реда 
на глава втора от Наредбата за условията и реда за 
извършване на оценка за съвместимостта на планове, 
програми, проекти и инвестиционни предложения 
с предмета и целите на опазване на защитените 
зони (приета с ПМС № 201 от 2007 г.; обн., ДВ, бр. 
73 от 2007 г.), и спазване на изискванията на глава 
пета от Закона за културното наследство. 
7. Условията за осъществяване на дейностите по 
търсене и проучване, правата и задълженията на 
страните, както и количествата подземни богатства 
за добив за технологични изпитвания се определят 
в договора за търсене и проучване.
8. Контролът по изпълнение на разрешението и 
на сключения договор се осъществява от министъра 
на икономиката, енергетиката и туризма.
Министър: Тр. Трайков
13779
РАЗРЕШЕНИЕ № 63
от 17 ноември 2009 г.
за търсене и проучване на метални полезни изкопае­
ми – подземни богатства по чл. 2, ал. 1, т. 1 от 
Закона за подземните богатства, в площ „Кесебир“, 
община Крумовград, област Кърджали
На основание чл. 5, т. 1 и чл. 7, ал. 2, т. 2 във 
връзка с чл. 39, ал. 1, т. 3 и чл. 53, ал. 4 от Закона 
за подземните богатства и протоколно решение на 
Министерския съвет от 14.Х.2009 г. разрешавам:
1. „Болкан минерал енд Майнинг“ – ЕАД, 
с. Челопеч, Софийска област, вписано в търгов­
ския регистър на Агенцията по вписванията под 
№ 122054432, със седалище и адрес на управление 
с. Челопеч 2087, община Челопеч, Софийска област, 
да извършва за своя сметка дейности по търсене и 
проучване на метални полезни изкопаеми – под­
земни богатства по чл. 2, ал. 1, т. 1 от Закона за 
подземните богатства, в площ „Кесебир“, община 
Крумовград, област Кърджали.
2. Обект на разрешението е площ „Кесебир“ с 
размер 198 кв. км, индивидуализирана с граници, 
определени с координатите на точки с № 1 до № 13 
в координатна система „1970 г.“, съгласно приложе­
нието. От площта се изключва концесионната площ 
на находище „Хан Крум“, определена с координатите 
на точки с номера от 1 до 12.
3. Правото по т. 1 се предоставя на „Болкан 
минерал енд Майнинг“ – ЕАД, с. Челопеч, за срок 
36 месеца.
4. Разрешението влиза в сила от датата на 
сключване на договора за търсене и проучване.
5. Геологопроучвателните дейности, конкретизи­
рани в цялостния работен проект, са задължителни 
за изпълнение, което може да започне най-рано от 
датата на издаване на решението за съгласуване 
на оценката за съвместимост от съответния ком­
петентен орган.
6. Условията за осъществяване на дейностите по 
търсене и проучване, правата и задълженията на 
страните, както и количествата подземни богатства 
за добив за технологични изпитвания се определят 
в договора за търсене и проучване.